በዚህ በጀርመን ደግሞ የቡንደስሊጋው የ 2011/12 ውድድር ወቅት ሊከፈት ሁለት ሣምንታት ቀርተው ሳለ ሰንበቱን የመጀመሪያው የዋንጫ ጨዋታ ተካሂዶ ነበር። ይሄውም ባለፈው የውድድር ወቅት ሻምፒዮን በቦሩሢያ ዶርትሚንድና በፌደሬሺኑ የጥሎ ማለፍ ዋንጫ አሸናፊ በሻልከ መካከል የተካሄደው የ Super Cup ግጥሚያ ሲሆን ጨዋታው የለየለት በፍጹም ቅጣት ምት ነው። ሁለቱ ቡድኖች በመደበኛው ዘጠና ደቂቃ ባዶ-ለባዶ ሲለያዩ ሻልከ የኋላ ኋላ በፍጹም ቅጣት ምት 4-3 ሊያሸንፍ በቅቷል። ለሻልከ ድል ትልቁ ዋስትና በተለይም የዶርትሙንድን ሁለት ፍጹም ቅጣት ምቶች ያከሸፈው በረኛው ራልፍ ፌህርማን ነበር። ለሻልከ ሱፐር-ካፑ የመጀመሪያው ሲሆን አሠልጣኙ ራልፍ ራንግኒክ እንዳለው ቡድኑ ባለፈው የውድድር ወቅት በሜዳው በዶርትሙንድ ለደረሰበት 3-1 ሽንፈት ማካካሻም ነው።
